Mart oyidan boshlab “Urganch—Buxoro” yo‘nalishi bo‘yicha aviaqatnov yo‘lga qo‘yiladi

Bugungi kunda “O‘zbekiston havo yo‘llari”  Milliy aviakompaniyasi tomonidan yo‘lovchi tashish, sayyohlarga qulaylik yaratish, ichki turizmni rivojlantirish maqsadida bir qator loyihalar ro‘yobga chiqarilmoqda, deb yozadi “Xalq so‘zi”.

Jumadan, joriy yilning mart oyidan boshlab “Urganch—Buxoro” yo‘nalishi bo‘yicha aviaqatnov yo‘lga qo‘yiladi. Parvozlar haftaning dushanba, seshanba, payshanba hamda yakshanba kunlari amalga oshiriladi. Yo‘nalish avtomatlashtirilgan bronlash tizimiga kiritilgan.
May oyidan e’tiboran esa “Toshkent—Barselona—Toshkent” yo‘nalishi bo‘yicha Ispaniyaga muntazam qatnov boshlanadi. Mazkur yo‘nalish xizmatlaridan yo‘lovchilar haftaning payshanba kunlari zamonaviy Boeing samolyotlari orqali  foydalanishlari mumkin.